open-index/open-wikipedia-markdown huggingface dataset:
Yuval Raphael

**Yuval RAPHAEL** (; n. la 5-an de novembro 2000 en Ra'anana) estas israela kantistino. Ŝi reprezentis Israelon en la Eŭrovido-Kantokonkurso 2025 kun la kanto *New Day Will Rise* (Nova tago aperos)  kaj atingis la duan lokon, dank' al la voĉdono de la spektantaro kiu donis 297 poentojn, pli ol al iu ajn alia lando.

La atingon ombris pluraj malamaj okazaĵoj ĉe la evento kaj malordo fare de por-palestinaj protestantoj en Bazelo. Pro la milito "Feraj Glavoj" en la Gazaa Sektoro la partopreno de Israelo en la Eŭrovido estis polemika.

Notindas ke ŝi estas unu el la pluvivantoj de la masakro de Re'im fare de Hamaso en 2023, suferante ŝrapnelvundojn kaj ŝajnigante esti morta en raketŝirmejo proksime de kibuco Be'eri en la Ĉirkaŭaĵo de Gazaa Sektoro .

Ŝi komencis sian muzikan karieron en 2023 kaj parolas krom la hebrean ankaŭ la francan kaj la anglan.

## Referencoj 
Kategorio:Israelaj kantistoj
Kategorio:Eŭrovido-Kantokonkurso 2025
Johannes Pietsch

**Johannes PIETSCH** (germane, prononco , artista nomo *JJ*: naskiĝinta la  en Vieno) estas aŭstra kantisto kaj kontratenoro. Prezentinte la kanton *Wasted Love* li venkis en majo 2025 en Bazelo ĉe la Eŭrovido-Kantokonkurso tiujara. 

## Vivo 
Estante filo de aŭstra IT-fakulo kaj filipina kuiristino li pasigis la junulajn jarojn en Dubajo. Revenis la familio al Aŭstrujo en la jaro 2016-a. Tiutempe Pietsch frekventis la faklernejon de la Viena Ŝtata Operejo. En 2023 ekstudis li ĉe MUK, privata altlernejo de la urbo Vieno por muziko kaj artoj estante diŝciplo de Linda Watson. En 2020 li partoprenis ĉe la konkurso *The Voice UK* post kiam li maltrafis la germanian *The Voice of Germany* pro ne ĝustatempa aliĝo. Tie li venis ĝis la tria lasta finala rondo. La sekvintan jaron li aŭdeblas ĉe la kvina eldono de *Starmania*. 

En la 30-a de januaro estis anoncita lia konkurskandidatiĝo en Bazelo en majo 2025, per la kanto *Wasted Love* kiun kunkomponis Teodora Špirić. Finfine li superis ĉiujn aliajn kantistojn.

Johannes Pietsch montriĝis kontraŭa al la partopreno de Israelo en la Eŭrovido-Kantokonkurso, komparante ĝian kazon kun tiu de Rusio kiu ne rajtas partopreni estante atakanta lando, same kiel kontraŭa al la sistemo de voĉdonado.

Pietsch parolas krom la germanan ankaŭ la anglan, la francan kaj la tagalogan. Li estas kviro.

## Eksteraj ligiloj 
*informoj ĉe discogs.com
*hejmpaĝo de MUK-altlernejo en Vieno (trejna institucio de Pietsch)

## Notoj 
Kategorio:Aŭstraj kantistoj 
Kategorio:Eŭrovido-Kantokonkurso 2025
Dolní Miletín

**Dolní Miletín** () estas vilaĝo de Ĉeĥio, parto de urbo Lišov, en distrikto České Budějovice, en Sudbohemia regiono. La vilaĝo situas 4 kilometrojn oriente de Lišov. Vivas ĉi tie  ().

**Dolní Miletín** estas ankaŭ nomo de katastra teritorio kun areo 1,85&nbsp;km².

## Historio
La unua skribmencio pri la vilaĝo devenas el la jaro 1378.

## Loĝantaro 
## Memorindaĵoj
* Dia torturo

## Pluaj fotoj

Dolní Miletín ( District České Budějovice) 07.jpg|Dolní Miletín
Dolní Miletín ( District České Budějovice) 03.jpg|Dolní Miletín
Dolní Miletín ( District České Budějovice) 05.jpg|Kruco

Kategorio:Lišov
Kategorio:Vilaĝoj en distrikto České Budějovice
Kategorio:Setlejoj en Baseno Třeboň
Kategorio:Eksaj municipoj en Ĉeĥio
Hrutov (Lišov)

:*Estas ankaŭ Hrutov.*

**Hrutov** () estas vilaĝo de Ĉeĥio, parto de urbo Lišov, en distrikto České Budějovice, en Sudbohemia regiono. La vilaĝo situas 3 kilometrojn norde de Lišov. Vivas ĉi tie  ().

Hrutov situas en katastra teritorio **Hůrky u Lišova** kun areo 9,69&nbsp;km².

## Historio
La unua skribmencio pri la vilaĝo devenas el la jaro 1378.

## Loĝantaro 
## Memorindaĵoj
* Kapeleto kunigita kun fajroestingista armilejo
* Popolaj konstruaĵoj

## Pluaj fotoj

Hrutov (District České Budějovice) 03.jpg|Hrutov
Hrutov5.jpg|Hrutov
Hrutov4.jpg|Hrutov
Hrutov (District České Budějovice) 06.jpg|Hrutov

Kategorio:Lišov
Kategorio:Vilaĝoj en distrikto České Budějovice
Kategorio:Setlejoj en Baseno Třeboň
Lhotice (Lišov)

**Lhotice** () estas vilaĝo de Ĉeĥio, parto de urbo Lišov, en distrikto České Budějovice, en Sudbohemia regiono. La vilaĝo situas 7 kilometrojn nordokcidente de Lišov. Vivas ĉi tie  ().

Lhotice situas en katastra teritorio **Lhotice u Českých Budějovic** kun areo 5,12&nbsp;km².

## Historio
La unua skribmencio pri la vilaĝo devenas el la jaro 1378.

## Loĝantaro 
## Memorindaĵoj
* Kapelo de Anĝeloj gardantoj el la jaro 1911
* Popola arkitekturo
* Minejaj objektoj

## Pluaj fotoj

Lhotice náves.jpg|Lhotice
Pomník padlých ve Lhoticích (Q104976804) 02.jpg|Lhotice

Kategorio:Lišov
Kategorio:Vilaĝoj en distrikto České Budějovice
Kategorio:Setlejoj en Baseno Třeboň
Kategorio:Eksaj municipoj en Ĉeĥio
Kategorio:Setlejoj en Ĉeĥio kun nomo Lhota
László Bárdi

**László Bárdi** [lAslO], laŭ la hungarlingve kutima nomordo **Bárdi László** estas hungara ĉinologo, altlerneja instruisto.

 naskiĝis  en Magyaróvár.
 
## Biografio 
 maturiĝis en gimnazio en Bonyhád, poste li akiris pedagogian diplomon en Scienca Universitato Loránd Eötvös en 1954. Post la diplomo li instruis 2 jarojn en gimnazio en Csurgó, poste en Pécsvárad. Paŝo post paŝo li estis levita inspektoro havanta postenojn en Baranya. Inter 1972 kaj 1998 li ankaŭ instruis en Scienca Universitato Janus Pannonius. Tiutempe li kompletigis siajn sciojn en Universitato de Westminster, :de:Pädagogische Hochschule Potsdam, Universitato por Eksterlandanoj de Peruĝo,  lia habilitiĝo okazis en 1994 en :en:Nanchang University. Ekde 1989 li sepfoje studvojaĝis al Ĉinio kaj Mongolio. En 1999 li fondis Azian centron en Pécs, krome li instruis en pluraj eksterlandaj universitatoj. Lia edzino naskis 2 filinojn. Li ricevis premiojn inter 1990-2018.

## Elektitaj kontribuoj 
* *Őseink nyomában a Távol-Keleten.* (1993)
* *Az ősi Selyemút világa.* (2003)
* *Kínai hajónapló. Magyarok a Császár csatornán.* (2008)
* *Ázsiából Európába. Ősi keleti lovasnépek vándorútja nyugatra.* (2019)

## Fontoj 
* biografio hungare kun foto
* datenoj hungare kun foto
* biografio hungare

## Referencoj 
Kategorio:Hungaraj ĉinologoj
Kategorio:Hungaraj altlernejaj instruistoj
Alois von Beck Widmanstätten

**Alois Beck von Widmanstätten**, plena nomo kaj titolo **Alois Joseph Franz Xaver Beck, Edler von Widmanstetten** (n.  la 12-an de julio 1754 en Graz - m. la 10-an de junio 1849 en Vieno) estis aŭstra presisto kaj mineralogo, unu el la malkovrintoj de la metalografia strukturo de alojoj en metalurgio kaj meteorologio, nomita honore al li.maldekstra|eta|gravuraĵo de la skemo de la Elbogen fera aerolito farita de Von Widmannstätten
[dekstra|eta|*[Strukturoj Widmanstatten|Strukturoj Widmanstätten* aperas kiam fera aerolito estas tranĉita, polurita kaj gratita kun nitroza acido]]

Kategorio:Aŭstraj mineralogoj
William Thomson (mineralogo)

**William THOMSON** (1760 – novembro 1806) estis angla kuracisto kaj geologo-mineralogo, kiu poste uzis la nomon *Guglielmo Thomson* dum sia loĝado en Italio. Li estas la unua anglo, kiun oni povas difini kiel vulkanologo .

William Thomson estis kuracisto laŭ trejnado, sed forlasis ĉi tiun profesion por studi vulkanojn kaj vulkanajn mineralojn, kaj poste meteoritojn. Tiutempe li loĝis en Napolo. Por forigi ruston de la meteoritoj, kiujn li ekzamenis, li decidis grati la Krasnojarskan meteoriton per nitrata acido. Baldaŭ post kontakto kun acido, strukturoj poste nomitaj Widmanstätten aperis sur la surfaco de la fera meteorito. Li faris similan esploradon en 1804 pri meteorito, kiu falis de Sieno en 1794. En la sama jaro li publikigis la rezultojn en la franca lingvo en *la Bibliothèque Britannique*.

Post lia morto en 1808, la sama verko estis publikigita en la itala lingvo *fare de la Accademia Delle Scienze di Siena* kaj kiel angla traduko. Tamen, ĉar tiu ĉi verkaĵo ne estis rimarkita ĝis 1936, la malkovro de tiuj ĉi internaj strukturoj nomiĝas Strukturoj de Widmanstätten laŭ Alois von Beck Widmanstätten, kiu sendepende faris similajn studojn en 1808. Kvankam la laboro de Widmanstätten ne estis publikigita, li nur priskribis la rezultojn, sed la malkovro estis atribuita al li.[dekstra|eta|*[Strukturoj Widmanstatten|Strukturoj Widmanstätten* aperas kiam certaj tipoj de fera aerolito estas gratitaj kun nitroza acido]]

## Referencoj 
Kategorio:Anglaj sciencistoj
The Fame

***The Fame*** estas la debutalbumo de usona kantistino-kantverkistino Lady Gaga. Ĝi estis publikigita la 19-an de aŭgusto 2008 fare de Interscope Records. Post subskribo de kontrakto kun KonLive Distribution kaj Cherrytree Records en 2008, Gaga komencis labori pri la albumo kun diversaj produktantoj, ĉefe RedOne, Martin Kierszenbaum, kaj Rob Fusari. Muzike, *The Fame* estas elektropopa, sintezilpopa kaj dancpopa albumo, kun influoj de muziko de la 1980-aj jaroj. Laŭ vortumado, ĝi prezentas la ĝeneralan fascinon de Gaga pri famo, dum traktante ankaŭ temojn kiel amo, sekso, mono, drogoj kaj seksa identeco. La albumo estis ĉefe reklamata per *The Fame Ball Tour* kaj per multaj televidaj aperoj, kaj ĝi estis reeldonita kiel luksa elsendo kune kun *The Fame Monster* la 18-an de novembro 2009.

Kategorio:Muzikalbumoj aperintaj en 2008
Kategorio:Lady Gaga
Ákos Bertalan Apatóczky

'*** [Akoŝ apatOcki], laŭ la hungarlingve kutima nomordo **Apatóczky Ákos Bertalan,** ĉine **阿保磯,** pli simple **阿保矶*' estas hungara ĉinologo, altlerneja instruisto, membro de Academia Europaea (2019).

 naskiĝis  en Budapeŝto.

## Biografio 
 maturiĝis en gimnazio en sia naskiĝurbo en 1992, poste li akiris diplomon (MA) en Scienca Universitato Loránd Eötvös en 1998, denove pri ĉinologio en 2002. Inter 1998-2006 li parte instruis en la universitato, parte li esploris en akademia instituto, fine en 2006 li doktoriĝis (Ph.D.). Ekde 2007 li instruis en Kalvinana Universitato Gáspár Károli, lia habilitiĝo okazis en 2017 en Universitato Loránd Eötvös. Interrompe en 2013 li esploris kaj prelegis en universitato en Honoluluo kaj en 2019 en Tajvano, krome li ankaŭ estis gastprelegisto ĉe la Universitato de Szeged de 2017 ĝis 2020. Same en 2020 li estis levita katedrestro, en la sekva jaro li instruis ankaŭ en Universitato de Vieno. Inter liaj plej signifaj atingoj estas la rekonstruitaj mezmongolaj lingvaj monumentoj origine skribitaj en ĉina skribo. Li ricevis premiojn en la 2020-aj jaroj.

## Elektitaj kontribuoj 
* *Yiyu. The Deciphering of a Sixteenth Century Sino-Mongol Glossary.* (disertaĵo, 2006)
* *Kínai nyelv. Kínai nyelvkönyv* (manuskripto, studenta lernolibro, 2011)
* *The Translation Chapter of the Late Ming Lulongsai Lüe. Bilingual Sections of a Chinese Military Collection* (2016)

## Fontoj 
* biografio angle kun foto
* biografio hungare
* akademia paĝo

## Referencoj 
Kategorio:Hungaraj ĉinologoj
Kategorio:Hungaraj altlernejaj instruistoj
Kategorio:Budapeŝtanoj
Preĝejo Ĉiuj Sanktuloj (Nyúl)

La **preĝejo Ĉiuj Sanktuloj** estas religia monumento historia en vilaĝo Nyúl (Hungario).

## Historio 
La unua mencio pri kirko dediĉita al Johano la Baptisto okazis en 1466. La turkoj okupis ĝin en 1594. La paroĥo estis refondita en 1718, sed mem la didomo konstruiĝis inter 1769-1776. La barokaj meblaro, predikejo kaj ĉefaltaro estas originaj. István Dorfmeister (1729) pentris la murpentraĵojn en 1786. La konstruaĵo estis parte trakonstruita en fino de la 20-a jarcento. La orgeno estis kreita en 1927.

## Konstruaĵo 
La preĝejo situas sola en korto, sed antaŭe krucifikso videblas. La fasado estas simetria, meze malsupre la enirejo estas kvarangula pordo. Pli supre arka fenestro estas, la plej supre kvarlatera turo altiĝas, kies turpinto estas piramida. La absido estas hufoforma, pli mallarĝa kaj malalta, ol la navo. La pentraĵo sur la ĉefaltaro prezentas martirecon de Sankta Barbara. Sur la volbo estas videbla la kronado de Sankta Maria kaj vizio de Norberto el Xanten.

## Fontoj 
* hungare kun fotoj
* hungare kun fotoj
* hungare kun fotoj
* hungare kun fotoj
* katolika leksikono

Nyúl légifotó.jpg|Aerfoto
Nyúli római katolikus templom belülről.jpg|Interna foto

Nyul
Nyul
Béla Kőhalmi

'*** [kOhalmi], laŭ la hungarlingve kutima nomordo **Kőhalmi Béla*' estis hungara bibliotekisto, ĵurnalisto, altlerneja instruisto. Lia filino estis Katalin Uray-Kőhalmi, liaj pseŭdonimoj estis *Bors Tihamér, Cras, Flamingo, Halm Bart, Jobb Csillag III/21, Philobiblos, Postreuter*.

 naskiĝis  en Budapeŝto, li mortis  en Budapeŝto.

## Biografio 
 estis edukita en orfejo, ekde 1902 li estis oficisto kaj kelkfoje li kontribuis en gazetoj. Li studis juron en Scienca Universitato de Budapeŝto, tamen li akiris bibliotekistan diplomon en 1910. Tiutempe li konatiĝis kun Ervin Szabó, László Dienes kaj Oszkár Jászi, eĉ li aliĝis al Rondo Galilei. Post la diplomo li estis bibliotekisto en Ĉefurba Biblioteko, li estis aktiva dum la Hungara Sovetrespubliko, post ties ĉeso li estis akuzita, fine li rufuĝis al Vieno. Tie li estis ĵurnalisto en hungaraj kaj germanlingvaj gazetoj. En 1934 li hejmenvenis kaj daŭre estis ĵurnalisto. Ekde 1945 krom la ĵurnalado li havis postenojn en pluraj bibliotekoj, inter 1956-1960 li instruis en la menciita universitato. En 1952 li kandidatiĝis (CSc) antaŭ la Hungara Scienca Akademio. Li ricevis premiojn inter 1954-1969, el tio elstaras premio Kossuth en 1956.

## Elektitaj libroj 
* *Könyvek könyve* (1918)
* *Szindikalizmus és leninizmus* (1919)
* *Hajmáskér* (1920)
* *Új könyvek könyve* (1937) 
* *Községi könyvtárpolitika* (1947)
* *Könyvtártudományunk feladatai* (1955)
* *A Magyar Tanácsköztársaság könyvtárügye* (1959)
* *A tudományos tájékoztatás fejlődése hazánkban. 1945–1965* (1967)

## Fontoj 
* biografio hungare kun foto
* biografio hungare
* biografio hungare

## Referencoj 
Kategorio:Hungaraj bibliografoj
Kategorio:Hungaraj bibliotekistoj
Kategorio:Hungaraj ĵurnalistoj
Kategorio:Hungaraj altlernejaj instruistoj
Kategorio:Budapeŝtanoj
Kategorio:Hungaraj rifuĝintoj en 1919
Hayden Byerly

**Hayden Byerly** estas usona aktoro. Li naskiĝis la 11-an de oktobro 2000 en Lakewood, Koloradio, kaj aktivas kiel televida aktoro jam ekde la 10-a vivjaro, ekde 2011. Aparte li konatiĝis en la televida serio *The Fosters*, kies epizodoj unuafoje prezentiĝis televide inter 2013 kaj 2018 - li partoprenis en la epizodoj inter inter 2013 kaj 2016, do pli-malpli du trionojn de la serio. En la usona publiko tre diskutiĝis filmita kiso el marto 2015 inter la tiama 14-jarulo kun alia knaba aktoro, Gavin MacIntosh, unu jaron pli aĝa, do en la kisa sceno 15-jara, kies roloj laŭ la scenaro tiam nur estis 13-jaruloj. Kvankam vere ne estas sensacio, se du amikaj infanoj private interŝanĝas kison, egale ĉu estas knabo kaj knabino, du knaboj aŭ du knabinoj, en usona kino kaj televido ĝis tiu momento ankoraŭ ne filmiĝis aktora kiso de du tiom junaj knaboj - tial la aparta socia intereso pri la sceno, kiun la ĵurnalistoj amplekse ekspluatis. Entute lia filmografio laŭ la stato de 2025 ampleksas kinejan filmon de 2011 kaj epizodojn en ses televidaj serioj inter 2011 kaj 2019, interalie en 104 epizodoj de la serio *The Fosters* kaj en 6 epizodoj de la sekvaĵa serio *Good Trouble*. Krome li ankaŭ aktivis kiel voĉaktoro en tri videoludoj inter 2012 kaj 2016.
  
## Notoj kaj referencoj 
## Eksteraj ligiloj 
* 
* Hayden Byerly en la mikrobloga servo *X*, antaŭe nomita *Twitter* ()
* Hayden Byerly en vikio de la usona filmkompanio *Disney* ()

Kategorio:Usonaj aktoroj
Kategorio:Usonaj infanaj aktoroj
Jennette McCurdy

**Jennette** **Michelle Faye McCURDY** (naskita la 26-an de junio 1992, en Long Beach, Kalifornio) estas usona aktoro, filmisto kaj kantistino-kantverkisto. Ŝi estas plej konata pro sia rolo kiel Sam Puckett en la televidserio *iCarly* de Nickelodeon kaj ĝia kromprodukto, *Sam and Cat*, ankaŭ ĉe Nickelodeon.

Ŝi ankaŭ publikigis du unuopaĵojn. Ŝi ankaŭ aperis en pluraj aliaj serioj, kiel ekzemple Sam and Cat, *Zoey 101, Malcolm in the Middle, Will & Grace, Strong Medicine, Law & Order: Special Victims Unit, The Inside, True Jackson, VP, kaj Judging Amy* *.*

Ŝia libro, ''I'm Glad My Mom Died* (*Mi estas feliĉa ke mia patrino mortis*), rakontas, interalie, pri ŝia tempo kiel infanstelulo ĉe Nickelodeon .

Ŝia lasta rolo estis en la Netflix-serio *Between*, antaŭ ol ŝi retiriĝis de aktorado kaj komencis verki kaj redakti. Ŝi nuntempe havas la podkaston *Empty Inside* *.''

## Referencoj 
## Eksteraj ligiloj 
* 
* 
* 
* Jennette McCurdy ĉe YouTube

Kategorio:Usonaj malfikciaj verkistoj
Kategorio:Usonaj kantistoj
Kategorio:Usonaj voĉaktoroj
Kategorio:Usonaj infanaj aktoroj
Jake T. Austin

**Jake T. Austin** - naskonome *Jake Toranzo Austin Szymanski* - estas usona aktoro kaj voĉaktoro. Li naskiĝis la 3-an de decembro 1994 en Novjorko, kaj aktivas kiel televida aktoro jam ekde la 8-a vivjaro, ekde 2003. Lia patrino estas de portorika, argentina kaj hispana deveno, kaj lia patro havas polan, irlandan kaj anglan familiajn radikojn.

Jake konatiĝis pro sia rolo de Max Russo en la televida serio *Wizards of Waverly Place* inter 2007 kaj 2011 (do estante 12- ĝis 16-jara), kaj post kelkaj pli malgrandaj roloj inter 2013 kaj 2015 partoprenis en la televida serio *The Fosters* (do 18- ĝis 20-jara). Entute lia filmografio laŭ la stato de 2025 ampleksas aktoradon en 7 kinejaj filmoj kaj voĉaktoradon en 8 pliaj kinejaj filmoj inter 2006 kaj 2020, kaj epizodojn en 15 televidaj serioj inter 2003 kaj 2017, el tiuj ankaŭ 5 voĉaktoraj aperoj. Krome li ankaŭ aktivis kiel voĉaktoro en videoludo de 2008. Plurfoje li nomumiĝis kiel kinaktoraj premioj, kaj efektive gajnis en 2012 la holivudan premion *Hollywood Teen TV Award*.

## Eksteraj ligiloj 
*  ()
* 

Kategorio:Usonaj aktoroj
Kategorio:Usonaj infanaj aktoroj
Eduard Uspenskij

**Eduard Nikolajeviĉ USPENSKIJ** (; n. la 22-an de decembro 1937 en Jegorjevsk, Moskva provinco - m. la 14-an de aŭgusto 2018 en Moskvo) estis sovetia kaj rusa porinfana verkisto, dramisto kaj scenaristo. 

Li kreis internacie famajn rolulojn kiel Ĉeburaŝko (1966), Krokodilo Gena (1969), kaj la infanrakonto *Onklo Fjodor, lia Hundo kaj lia Kato* (1973). Li ankaŭ estis unu el la plej produktivaj verkistoj de animacio en Sovetunio, ĉar lia verkaro inspiris pli ol 60 animaciajn seriojn kaj filmojn . 

## Verkaro (elekto) 
### Literaturo 
* *Krokodilo Gena* kaj liaj amikoj (Крокодил Гена и его друзья, libro, 1966; germane 1978, 1988 kaj 2005)
* *Ĉeburaŝka kaj liaj amikoj* (Чебурашка и его друзья, teatraĵo, 1970; germane de Jutta Balk 1974)
* *Krokodilo Gena sur Ferio* (Отпуск крокодила Гены, teatraĵo, 1974)
* *Onklo Fjodor, la Hundo kaj la Kato* (Дядя Фёдор, пёс и кот, libro, 1974)
* *Komerco de Krokodil Gena* (Бизнес крокодила Гены, libro, 1992)

### Animacifilmoj 
* *Krokodilo Gena* (Крокодил Гена, 1969)
* *Cheburashka* (Чебурашка, 1971)
* *Chapeau Claque* (Шапокляк, 1974)
* *La Tri el Prostokvaŝino* (Трое из Простоквашино, 1978)
* *Ferioj en Prostokvaŝino* (Каникулы в Простоквашино, 1980)
* *Baba Jaga kontraŭas ĝin!* (Баба-Яга против!, 1980)
* *Vintro en Prostokvaŝino* (Зима в Простоквашино, 1984)

## Referencoj 
## Eksteraj ligiloj 
*  (en la rusa)
* 

Kategorio:Sovetiaj scenaristoj
Kategorio:Sovetiaj dramistoj
Kategorio:Rusiaj dramistoj
Kategorio:Sovetiaj porinfanaj verkistoj
Kategorio:Rusiaj porinfanaj verkistoj
Kategorio:Rusiaj televidprezentistoj
Dorodango

eta|Dorodangoj
**Dorodango** (泥 *doro* Koto, *だんご; *Dango*) estas japana arto, en kiu sfero estas kreita kiel eble plej perfekta el simpla grundo kaj akvo. Sekigita kaj polurita Dorodango aspektas komparebla al bilardglobo aŭ ŝtonglobo. Tradicie ĉefe infanoj kreis dorodangojn en Japanio. Ekde la malfruaj 1990aj jaroj krei dorodangojn iĝis ankaŭ ŝatokupo de kreskuloj ĉie en la mondo. Krei poluritan Dorodango tenas multe da tempo, kelkaj horoj aŭ eĉ tagoj estas bezonataj. 
eta|Frua fazo de la laboro

Kategorio:Japana_arto
Huba Bartos

'*** [bartoŝ], laŭ la hungarlingve kutima nomordo **Bartos Huba,** ĉine **包甫博*' estas hungara ĉinologo, vortaristo, altlerneja instruisto.

 naskiĝis  en Pécs.

## Biografio 
 akiris filozofian (1992) kaj lingvistan (1995) diplomojn en Scienca Universitato Loránd Eötvös. Post la unua diplomo li eklaboris en akademia instituto, ekde 1997 li ankaŭ instruis en la universitato. En 2000 li doktoriĝis (Ph.D.) en la universitato kaj post sep jaroj li atingis la instruan rangon 
docento. Li okupiĝis pri teoria lingvistiko kaj ĉina lingvo. Li ricevis premiojn inter 2001-2014.

## Elektitaj kontribuoj 
* *New? Old? Newly Old? – The Usage of Recently Changed Street and Square Names in Budapest* (1994)
* *Kínai–magyar szótár.* (vortaro kun Imre Hamar, 1998)
* *Morfoszintaxis és interpretáció: A magyar inflexiós jelenségek szintaktikai háttere* (disertaĵo, 2000)
* *Mód és modalitás a magyar mondattanban.* (2008)
* *Új irányok és eredmények a mondattani kutatásban* (redaktoro, 2011)

## Fontoj 
* biografio hungare kun foto
* biografio hungare kun foto (legebla pli malsupre)
* sinprezento kun foto

## Referencoj 
Kategorio:Hungaraj ĉinologoj
Kategorio:Hungaraj vortaristoj
Kategorio:Hungaraj altlernejaj instruistoj
Kategorio:Budapeŝtanoj
Naturhistoria Muzeo de Lepsiko

La **Naturhistoria muzeo** de Lepsiko (germane: *Naturkundemuseum Leipzig*) estas urba elmontrejo en la oka plej granda urbo de Germanujo kun kolektoj geologiaj, paleoontologiaj, botanikaj, zoologiaj kaj arkeologiaj. Furoras la mondskale plej ampleksa kolekto de pajloŝtopitaj bestoj kaj plastikoj de Herman H. ter Meer. 
## Historio 
Ĝi fondiĝis en marto 1906 fare de anoj de la instruista societo *Naturwissenschaftliĉen Vereinigung des Leipziger Lehrerverein*. En junio 1912 ĝi ekgasteis sub la titolo *Naturkundliches Heimatmuseum* ĉe domo apud la ringostrato *Tröndlinring* kiu antaŭe estis estinta metiistaj kolektoj. 

En 1923 la kolektoj venis en domon konstruitan inter 1837-1839 laŭ planoj de Albert Geutebrück je *Lortzingstraße* (iama lernejo *II. Höhere Bürgerschule*. Ekde 1930 ŝirmorganizo de ĝi estas la urbo Lepsiko; la hodiaŭa nomo ekuziĝis en 1987. 

De decembro 2016 direktoras la paleobiologo Ronny Maik Leder kiu promesis igi ĉi muzeon superregione grava institucio. 

Post fiaskintaj planoj de transloko al iama kotonŝpinejo oni post somero 2025 laboregis ŝanĝi kegloludejegon de ĉe la placo *Wilhelm-Leuschner-Platz* kun ĝiaj subteraj areoj en novan muzeospacon. La ejo de *Lortzingstraße* servos ankoraŭ kelke da tempo kiel deponejo. 

Tri sekcioj estonte aparte allogu vizitantojn: *Mammut von Borna* (pri fosilioj), *Valdivia-Expedition* (pri enmara ekspedicio en 1898/99) kaj *Tour de ter Meer* (pri pajloŝtopado). 

En 2021 la muzeo gajnis la Saksian Muzeopremion.

## Eksteraj ligiloj 
* hejmpaĝo 
* virtualaj enrigadoj muzeen 
## Notoj 
Kategorio:Lepsiko
Lepsiko 
Kategorio:Aperis en 1906
Boris Zozulja

**Boris Aleksejeviĉ ZOZULJA** (ruse kaj , naskiĝis en 1941 en Ukraina Soveta Socialisma Respubliko, mortis la 4-an de novembro 2020 en Rostovo ĉe Dono) estis sovetunia kaj rusia esperantisto, inĝeniero kaj programisto, kiu esperantiste aktivis kiel eldonisto, instruisto, tradukisto, verkisto kaj vortaristo. Li studis industrian aŭtomatigadon, partilaboron kaj komputikon, kaj estis esperantisto ekde 1975. Boris A. Zozulja gvidis Esperanto-kursojn kaj estis la fondinto de la eldonejo Verda Kukolo, ĉe kiu interalie aperis pluraj libroj kaj broŝuroj de li. Li verkis poezion, lernilojn, vortaron, kaj tradukis en kaj el la rusa. En 2006 oni honorigis lin per la rusia Esperano-premio *Ordeno de verda plumo*.

En sia 80-a vivojaro li mortis pro la kronvirusa malsano de 2019.

## Verkoj 
* Plumprovo, poemoj, 1994 (prezento en la reta libroservo  de UEA)
* Ne stumblu ĉe gramatiko!, 1995
* Esperanto-Rusa Vortaro de "falsaj amikoj de tradukisto", Эсперанто-русский словарь "ложных друзей переводчика", 1995, 83 paĝoj, 21cm. (prezento en la reta libroservo de UEA) 
* Dialogoj pri religio, 1997, 24 paĝoj (prezento en la reta libroservo  de UEA)
* Soci-politikaj konceptoj de L.L. Zamenhof, 1997 (prezento en la reta libroservo  de UEA)
* Poltergejst' ne kulpas, 1999, 52 paĝoj (prezento en la reta libroservo  de UEA)

## Notoj kaj referencoj 
## Eksteraj ligiloj 
* 
* Boris Zozulja forpasis, nekrologo en La Ondo de Esperanto
Nicușor Dan

**Nicușor Daniel DAN** (naskiĝis la 20-an de decembro 1969 en Făgăraș, distrikto Brașov, tiam en Rumana Socialisma Respubliko) estas rumana matematikisto kaj politikisto. Li estas iama membro de la Rumana Deputitaro kaj fondinto kaj iama prezidanto de la centro-dekstra partio Uniunea Salvați România *(Unio Savu Rumanion)*. Li estis urbestro de Bukareŝto de 2020 ĝis 2025 .

Li estas priskribita kiel centrista kaj por-eŭropa politikisto.

Dan kandidatiĝis en la rumana prezidanta elekto de 2025 kiel sendependa kandidato, avancante al la dua raŭndo kaj estante elektita prezidento de Rumanio post venko kontraŭ la konservativa kandidato George Simion la 19-an de majo 2025.

## Referencoj 
## Eksteraj ligiloj 
* 
* Salvați Bucureștiul (Savu Bukareŝton) Asocio

Kategorio:Rumanaj aktivuloj
Kategorio:Rumanaj matematikistoj
Kategorio:Rumanaj politikistoj
Kategorio:Lernintoj de École Normale Supérieure (strato Ulm, Parizo)
Kategorio:Studentaro de la Universitato de Parizo
Obora (Nové Hrady)

**Obora** () estas vilaĝo en Ĉeĥio, parto de urbo Nové Hrady en distrikto České Budějovice en Sudbohemia regiono. Ĝi troviĝas proksimume 6 kilometroj oriente de Nové Hrady en regiono de Okcidenta Vitorazio. En jaro  en la vilaĝo vivis .

Obora situas en katastra teritorio **Obora u Vyšného** kun areo 3,46&nbsp;km².

## Historio
Dum popolnombrado en la jaroj 1850–1889 Obora estis memstara municipo en&nbsp;distrikto Zwettl. En la jaroj 1890–1960 ĝi estis domaro de municipo Trpnouze, kun ku ĝi unue apartenis en distrikton Zwettl, sed ekde la 1-a de oktobro 1899 ĝis la&nbsp;30-a de julio 1920 en&nbsp;distrikto Gmünd, poste ekde la 31-a de julio 1920 ĝis la jaro 1948 en distrikto Kaplice, poste en la jaroj 1948–1960 en distrikto Trhové Sviny kaj ekde la 11-a de aprilo 1960 en distrikto České Budějovice. Ekde la 12-a de junio 1960 ĝis la 31-a de decembro 1975 ĝi estis domaro de municipo Vyšné en distrikto České Budějovice. Ekde la 1-a de januaro 1976 ĝi estas parto de urbo Nové Hrady en distrikto České Budějovice. En la jaroj 1850–1889 apartenis al la municipo Trpnouze.

## Loĝantaro 
## Pluaj fotoj

Obora NH čp. 16.jpg|Domo en Obora
Obora NH čp. 5.jpg|Domoj en Obora

Kategorio:Nové Hrady
Kategorio:Vilaĝoj en distrikto České Budějovice
Kategorio:Setlejoj en Baseno Třeboň
Kategorio:Okcidenta Vitorazio
Kategorio:Eksaj municipoj en Ĉeĥio
Štiptoň

**Štiptoň** () estas vilaĝo en Ĉeĥio, parto de urbo Nové Hrady en distrikto České Budějovice en Sudbohemia regiono. Ĝi troviĝas proksimume 1,5 kilometro nordoriente de Nové Hrady. En jaro  en la vilaĝo vivis . En la katastra teritorio situas naturmemorindaĵo Falka nesto kaj fazanejo.

**Štiptoň** estas ankaŭ nomo de katastra teritorio kun areo 5,83&nbsp;km².

## Historio
La unua skribmencio pri la vilaĝo devenas el la jaro 1359.

En la jaroj 1938 ĝis 1945 Štiptoň estis sekve de fermo de Munkena interkonsento almembrigita al Nazia Germanio.

## Loĝantaro 
## Pluaj fotoj

Stipton3.jpg|Štiptoň
Štiptoň kaple.jpg|Kapelo en Štiptoň
Stipton7.jpg|Štiptoň

Kategorio:Nové Hrady
Kategorio:Vilaĝoj en distrikto České Budějovice
Kategorio:Setlejoj en Baseno Třeboň
Kategorio:Eksaj municipoj en Ĉeĥio
Winston Groom

**Winston GROOM** (n. la 23-a de marto 1943 en Vaŝingtono - m. la 17-a de septembro 2020 en Point Clear, Kantono Baldwin, Alabamo) estis usona romanisto kaj verkisto de dokumentaj filmoj, plej konata kiel la aŭtoro de la romano *Forrest Gump*, kiu estis adaptita en samnoman filmon en 1994 .

## Verkado 
Groom publikigis kelkajn romanojn en la malfruaj 1970-aj jaroj. Lia romano *Forrest Gump* (1986) estis adaptita en filmon en 1994 fare de Robert Zemeckis. Post tiu kinematografia tutmonda sukceso, li verkis la daŭrigan romanon *Gump & Co.* en 1995. Gan ankaŭ verkis nefikcion, kiu traktis, interalie, la Duan Mondmiliton kaj usonan historion, ne malpleje la Usonan Enlandan Militon.

En novembro 2011, li publikigis sian plej novan historilibron, ''Kearny's March: The Epic Creation of the American West, 1846–1847*. Ĉi tie li priskribas kiel la altiro de Brigada Generalo Stephen W. Kearny al aventuro en la Sovaĝa Okcidento koincidis kun la ekspansiismo de la usona prezidanto James K. Polk. Komence en somermezo de 1846, la libro kovras la Teksasan Aneksadon, la Meksika-Usonan Militon, kaj iom da fono al la Usona Enlanda Milito. Groom ankaŭ sukcesas en *Kearny's March* skribi pri *montviro* Kit Carson, Brigham Young kaj liaj mormonaj sekvantoj, kaj kunmembroj de la Donner-ekspedicio.

En 2016, la romano *El Paso* estis publikigita. 

## Verkaro 
### Romanoj 
* *Better Times Than These* (1978)
* *As Summers Die* (1980)
* *Conversations with the Enemy* (1982, kun Duncan Spencer)
* *Only* (1984, roman)
* *Forrest Gump* (1986)
* *Gone the Sun* (1988)
* *Gump and Co.* (1995)
* *Such a Pretty, Pretty Girl* (1998)

### Nefikcio 
* *Shrouds of Glory: From Atlanta to Nashville: The Last Great Campaign of the Civil War* (1995)
* *The Crimson Tide: An Illustrated History of Football at the University of Alabama* (2002)
* *A Storm in Flanders: The Triumph and Tragedy on the Western Front* (2002)
* *1942: The Year that Tried Men's Souls* (2004)
* *Patriotic Fire: Andrew Jackson and Jean Laffite at the Battle of New Orleans* (2006)
* *Vicksburg, 1863* (2009)
* *The Crimson Tide: The Official Illustrated History of Alabama Football, National Championship Edition* (2010)
* *Kearny's March: The Epic Creation of the American West, 1846-1847* (2011)
* *Ronald Reagan: Our 40th President* (2012)

### Aliaj 
* *GUMPisms: The Wit and Wisdom of Forrest Gump.* Pocket Books, New York, 1994, .
* *The Bubba Gump Shrimp Co. Cookbook: Recipes & Reflections from Forrest Gump.'' Oxmoor House, Birmingham (Alabama), 1994

## Referencoj 
## Eksteraj ligiloj 
* Aŭdia intervjuo kun Winston Groom ĉe National Review Online

Kategorio:Usonaj verkistoj
Kategorio:Usonaj militverkistoj
Naskeksplodo

difinas naskeksploduloj (Bumeroj) kiel tiujn naskitajn inter mezo de 1946 kaj mezo de 1964 (montritaj ruĝe).]]
**Naskeksplodo** () estas fenomeno de pli alta ol averaĝa naskfrekvenco en difinita tempoperiodo, kaj ĝia malo estas demografia vintro, kaj en ekstremaj kazoj, sub-anstataŭiga fekundeco.

Naciaj ondoj de "naskeksplodo" estas aparte oftaj post militoj. La termino estis origine kreita en Usono, sed aplikiĝis al ĉiuj eŭropaj landoj dum la grandega naskondo, kiu komenciĝis post la Dua Mondmilito. Tiuj naskitaj en ĉi tiu ondo estas nomataj en usona ĵargono " Bumeroj ".

Ĝi ne estu konfuzita kun la koncepto de loĝantara eksplodo (Troloĝiĝo), kiu rilatas al fazo de demografia transiro karakterizita per loĝantara kresko kun malkresko de morteco kiel ĉefa kaŭzo.

## Signifo 
La signifo de la naskondoj estas evidenta en ĉiuj vivkampoj: de kreado de ŝarĝo por akuŝejoj kaj hospitaloj; Daŭra ŝarĝo sur la edukaj kaj sansistemoj por infanoj, kiuj devas prepariĝi por pli grandaj ol kutime nombroj da infanoj; Kaj finante kun la ŝarĝo sur la Nacia Asekuro kaj pensiosistemoj, kiuj devas prepari anticipe kaj provizi servojn al ĉiuj tiuj bebhaŭsuloj kiam ili atingas emeritiĝan aĝon.

Historie, la naskeksplodo koincidis kun signifa kaj daŭra kresko de geedziĝoj, t.n. "geedziĝeksplodo".

## Eksteraj ligiloj 
* Naskiĝo kaj alia medicinaj datumoj de CDC
* Naskiĝoj por jaro de la CDC
Kategorio:Naskismo
Kategorio:Fekundeco
Kategorio:Demografio
Kategorio:Demografia ekonomiko
Barnabás Csongor

**Barnabás Csongor** [barnabAŝ ĉongor], laŭ la hungarlingve kutima nomordo **Csongor Barnabás,** ĉine **陳國,** pli simple **陈国** estis hungara ĉinologo, altlerneja instruisto, tradukisto. Liaj familiaj nomvariantoj estis *Klenics* [kleniĉ] aŭ *Csongor Klenics*.

 naskiĝis  en Miskolc, li mortis  en Budapeŝto.

## Biografio 
 maturiĝis en Beregszász (tiam hungara urbo) en 1941, poste li studis lernojaron en Reĝa Teknikuniversitato palatino József, poste li doktoriĝis en Scienca Universitato Péter Pázmány en 1947, en la sekva jaro li akiris ankaŭ pedagogian diplomon. Post tiu diplomo li praktikadis en la universitato, poste en muzeo. Ekde 1950 li ricevis esploristan statuson en la universitato, ekde 1950 li estis lektoro, ekde 1962 docento, inter 1963-1983 katedrestro. Intertempe li kandidatiĝis (CSc) en 1960 antaŭ la Hungara Scienca Akademio, krome inter 1971-1973 li esploris en Universitato Princeton. Li pensiuliĝis en 1990, post longaj jaroj li ricevis premion en 2004.

## Elektitaj kontribuoj 
* *Ujgur írásos kínai szórványok* (disertaĵo, 1947)
* ''Chinese in the Uighur Script of the T'ang-period* (1952)
* *Egy párhuzamos átvétel: tea és csája.* (1956)
* *Idegen írásos szövegek a T'ang-korból.* (disertaĵo, 1960)
* *A világ nyelvei* (kunaŭtoro, 1970)
* *A kínai írás mint a kultúra terjesztésének eszköze és akadálya: Kultúrák sorsa a fejlődő világban.* (1985) 
* *Kínai források az ázsiai avarokról.* (1993)

## Elektitaj tradukaĵoj 
* *Li Taj-po versei* (elektitaj poemoj, 1951)
* Csao Su-li: *Li Ju-caj dalocskái* (1959)
* *Klasszikus kínai elbeszélések* (elektitaj noveloj, 1962)
* Si Naj-an: *Vízparti történet* (3 volumoj, 1977)
* Liu Oː *Öreg Can kóborlásai* (kuntradukisto, 1985) 
* *A tea és a bor vetélkedése* (kuntradukisto, 1996)
* *Huszadik századi kínai novellák. Kínai dekameron* (kuntradukisto, 2008)
* Mo Yan: *Békák'' (kuntradukisto, 2014)

## Fontoj 
* biografio hungare kun foto
* biografio kaj aprezo hungare
* datenoj

## Referencoj 
Kategorio:Hungaraj ĉinologoj
Kategorio:Hungaraj altlernejaj instruistoj
Kategorio:Hungaraj tradukistoj
Kategorio:Budapeŝtanoj
Kanonfuraĝo

**Kanonfuraĝo** estas protesta termino por soldatoj (precipe malaltrangaj) kiuj estas senditaj al sia morto amase, en batalo kiu estas perdita deanticipe aŭ estas sencela.

Metafore, la soldatoj estas nomataj "furaĝo" por la malamikaj kanonoj aŭ armiloj. La frazo defias iliajn sendintojn, kiuj oferas ilin al malamika pafado. Kiel en la tranĉea milito de la Unua Mondmilito, kie soldatoj estis amase senditaj al la fronto, kiam estis klare, ke multaj estos mortigitaj. 

## Uzoj 
La frazo ankaŭ estas uzata en pruntita signifo por protesti kontraŭ ajna esprimo de malestimo por homa vivo (inkluzive de tiu de civitanoj), privateco kaj rajtoj, vane aŭ por la profito de persona aŭ fremda profito. Iafoje ĝi estas uzata kiel kolektiva kaj malestima nomo por la infanterio (kontraste al supozeble "pli altkvalitaj" trupoj, kiel ekzemple la aerarmeo, kiuj ne renkontas la malamikon en rekta batalo) aŭ por senhelpa viktimo, kiu estas en klare malsupera pozicio kaj tial povas suferi perdon, hontigon kaj damaĝon de iu pli forta ol li.

Simila esprimo en la kino estas "ruĝĉemizulo", kiu rilatas al roluloj, kies tuta rolo estas esti mortigitaj de la heroo aŭ la fiuloj en la verko. Efektive, roluloj kiel la imperiaj ataksoldatoj en Stelmilito aŭ malbonaj ninĵoj en luktosportaj filmoj servas kiel kanonfuraĝo por la heroo-roluloj. 

## Origino 
La paraboligo de la soldatoj pri "manĝaĵo konsumita de militoj" datiĝas de la 16-a jarcento, kiel ĝi troviĝas en la teatraĵo Henriko la 4-a de William Shakespeare (en la formo de manĝaĵo por pulvoro, ). La unua mencio de la frazo mem estas en la franca: François-René de Chateaubriand, protestante en pamfleto, kiun li eldonis en 1814, pri la mizero de la vivoj de soldatoj en la armeo de Napoleono, direkte al la fino de lia regado. Tiu ĉi esprimo havas hispanan ekvivalenton, nome . En la germana lingvo (kanonenfutter). La esprimo solidiĝis sekve de la Unua Mondmilito. ''''''

## Referencoj
Kategorio:Milita terminologio
Kategorio:Frazoj
Mária Ferenczy

'*** [ferenci], laŭ la hungarlingve kutima nomordo **Ferenczy Mária*' estis hungara ĉinologo, altlerneja instruisto, muzeologo.

 naskiĝis  en Budapeŝto, ŝi mortis  (laŭ alia informo la mortodato estas la 28-an) en Budapeŝto.

## Biografio 
 maturiĝis en gimnazio en sia naskiĝurbo en 1960, poste ŝi akiris pedagogian diplomon en Scienca Universitato Loránd Eötvös en 1965. Ŝia ĉefinstruisto estis Lajos Ligeti. Post la diplomo ŝi studis jaron en Pekino, hejmenveninta ŝi doktoriĝis (Ph.D.) kaj estis bibliotekisto (1966-1970) en la universitato. En la lernojaro 1970 ŝi esploris en Moskvo kaj Leningrado, reveninta ŝi esploris kaj instruis en la universitato, fine inter 1988 kaj 2003 ŝi estis submuzeestro en Orientazia Arta Muzeo (Budapeŝto).

## Elektitaj kontribuoj 
* *A kínai nevek és szavak magyar átírása* (kun Barnabás Csongor, 1993)
* *Mandarin öszvérháton. Hopp Ferenc fényképei* (kunaŭtoro, 1999)
* *A tíz bambusz csarnoka.* (katalogo, 2003)

## Fontoj 
* biografio hungare
* biografio hungare

## Referencoj 
Kategorio:Hungaraj ĉinologoj
Kategorio:Hungaraj altlernejaj instruistoj
Kategorio:Hungaraj muzeologoj
Kategorio:Budapeŝtanoj
Imre Hamar

**Imre Hamar,** laŭ la hungarlingve kutima nomordo **Hamar Imre,** ĉine **郝淸新** estas hungara ĉinologo, altlerneja instruisto, koresponda membro de Hungara Scienca Akademio (2025).

 naskiĝis  en Veszprém (urbo) (laŭ alia informo en Győr).

## Biografio 
 maturiĝis en gimnazio en sia naskiĝurbo en 1985, poste li akiris diplomon en Pekina Lingva kaj Kultura Universitato en 1991, en la sekva jaro gradon MA en Scienca Universitato Loránd Eötvös, plian diplomon en :en:Shandong Normal University en 1993. Inter 1992-1996 li havis stipendion, inter 1993-1996 li estis aspiranto, samtempe li instruis en Universitato Loránd Eötvös. Li instruis ankaŭ en :hu:A Tan Kapuja Buddhista Főiskola (1991-1996) kaj Scienca Universitato Attila József (1994-1997). En 1997 li akiris gradon Ph.D., kiu valoris kandidatiĝon (CSc) en Hungara Scienca Akademio. En la studjaro 1997 li estis asistanto, en la sekva jaro lektoro, en 2001 docento, en 2002 katedrestro, en 2008 profesoro en Universitato Loránd Eötvös. En la jaroj 2007 kaj 2008 li estis instututestro en ambaŭ institutoj. En la studjaro 2008 li estis gastoprofesoro en Universitato de Virginio. Lia scienca tereno estis la ĉinaj religioj kaj filozofioj, budhismo kaj Tibeto. Lia edzino naskis gefilojn en 1995 kaj 1996. Li ricevis hungaran premion en 2010, en la sekva jaro ĉinan premion.

## Elektitaj kontribuoj 
* *Tibeti buddhista filozófiai és a buddhista logika.* (kunaŭtoro, 1994, 1995)
* *Változások a huayan hagyományban a 8-9. században* (disertaĵo, 1997)
* *Kínai–magyar szótár.* (vortaro kun Huba Bartos, 1998)
* *Buddha megjelenése a világban* (disertaĵo, 2004)
* *Creating Huayan Lineage: Miraculous Stories about the Avataṃsaka-sūtra.* (2012)

## Fontoj 
* biografio hungare kun foto
* biografio hungare kun foto
* biografio hungare kun foto

## Referencoj 
Kategorio:Hungaraj ĉinologoj
Kategorio:Hungaraj altlernejaj instruistoj
Kategorio:Hungaraj akademianoj
Kategorio:Hungaraj budhologoj
Hůrka (Nová Ves)

**Hůrka** (ankaŭ **Hůrka u Zborova**, ) estas vilaĝo en Ĉeĥio, parto de municipo Nová Ves en distrikto České Budějovice en Sudbohemia regiono. Ĝi troviĝas proksimume 1 kilometro norde de Nová Ves. Estas ĉi tie registritaj 132 adresoj. En jaro  en la vilaĝo vivis .

Hůrka situas en katastra teritorio **Nová Ves u Českých Budějovic** kun areo 5,86&nbsp;km².

## Historio
La unua skribmencio pri la vilaĝo devenas el la jaro 1395.

## Loĝantaro 
## Memorindaĵoj
* Popola arkitekturo
* Kapeleto el la jaro 1771
* Kapeleto de sankta Marteno

## Pluaj fotoj

Hůrka (Nová ves) čp13.jpg|Domo en Hůrka
Hůrka - zvonička.jpg|Sonorilejo
Hůrka čp6.jpg|Domo en Hůrka

Kategorio:Nová Ves (distrikto České Budějovice)
Kategorio:Vilaĝoj en distrikto České Budějovice
Kategorio:Setlejoj en Baseno Třeboň
Kategorio:Eksaj municipoj en Ĉeĥio
Straňany

**Straňany** estas vilaĝo en Ĉeĥio, parto de municipo Doudleby en distrikto České Budějovice en Sudbohemia regiono, kun kiu kunigas ĝin ponto Čapkův most. Ĝi troviĝas sur la maldekstra bordo de rivero Malše. Estas ĉi tie registritaj 132 adresoj. En jaro  en la vilaĝo vivis .

Straňany situas en katastra teritorio **Doudleby** kun areo 5,86&nbsp;km².

## Historio
La unua skribmencio pri la vilaĝo devenas el la jaro 1360.

## Loĝantaro 
## Memorindaĵoj
* Niĉa kapeleto ĉe flughaveno
* Niĉa kapeleto ĉe vojkruciĝo

## Pluaj fotoj

Doudleby, část Straňany (05).jpg|Straňany
Doudleby, část Straňany (06).jpg|Straňany
Straňany - hasičská zbrojnice.jpg|Fajroestingista armilejo
Straňany - domková čtvrť.jpg|Straňany
Straňany č.p. 42.jpg|Straňany
Straňany.jpg|Straňany

Kategorio:Doudleby
Kategorio:Vilaĝoj en distrikto České Budějovice
Kategorio:Setlejoj en Novohrada cismontaro
Kategorio:Setlejoj sur Malše
Kalvinana preĝejo (Orgovány)

La **kalvinana preĝejo** estas religia konstruaĵo en Orgovány (Hungario).

## Historio 
Depost dominado de turkoj la kalvinanoj en Orgovány eklezie apartenis al Kunszentmiklós. Loke en 1868 filio estis fondita. En la sekva jaro jam pastra loĝejo, lernoĉambro kaj preĝĉambro konstruiĝis. En 1907 orgeno estis donacita al la konstruota didomo el Kunszentmiklós, en 1908 sonorilo estis farita. La kirko videbla nun estis konstruita inter 1908-1913 laŭ planoj de Láng Arnold. En 1990 nova orgeno alvenis. Ankaŭ la luteranoj uzas la preĝejon.

## Konstruaĵo 
La preĝejo situas sola en korto inter arboj. La fasado estas simetria, meze la kvarangula turo plene reliefas. La enirejo funkcias tra la turo. Super la enirejo estas kvarlatera fenestro, krome ankaŭ la fasado havas po unu fenestrojn. La turpinto estas plurlatera piramido.

## Fontoj 
* hungare kun foto
* historio hungare
* sonorilo kun fotoj

Orgovány
Dinko Šimunović

**Dinko ŜIMUNOVIĈ** (n. la 1-an de septembro 1873 en Knin – m. la 3-an de aŭgusto 1933 en Zagrebo) estis kroata verkisto.

## Vivo 
La verkisto kreskis en malgranda vilaĝo apud la rivero Cetina, nordoriente de Split. Tiu ĉi origina regiono kun siaj patriarkaj tradicioj havus fortan influon sur lian pli postan verkaron. Kiel lia patro, Šimunović fariĝis instruisto. Li frekventis la instruistan trejnadlernejon en Arbanasi apud Zadar. Li poste laboris kiel instruisto en la malgrandaj dalmataj vilaĝoj Hrvace (1892–1900) kaj Dicmo (1901–1909). Nur nun Šimunović komencis verki kaj en 1905 li publikigis eltiraĵon el rakonto en la revuo *Lovor* en Zadar. Li estis rimarkita kaj translokiĝis al la faklernejo en Split. Li instruis tie de 1909 ĝis sia emeritiĝo; Li verkis la plejparton de siaj literaturaj verkoj dum ĉi tiu tempo. En 1929, Šimunović translokiĝis al Zagrebo por siaj infanoj, kie li mortis kvar jarojn poste. Li estas entombigita en la Mirogoj-Tombejo en Zagrebo.

## Verkado 
Šimunović estas unu el la plej gravaj rakontistoj de la kroata literaturo de la 20-a jarcento. En realisma rakonta stilo, li revivigas la malnovan patriarkan mondon de la sudslavoj, tradician mondon komprenatan kiel heroan, kiun li alproksimiĝas en la spirito de malnovaj popolaj rakontoj. Šimunović staras sola kiel artisto laŭ sia propra maniero; li sekvis sian propran apartan vojon, sendepende de la literaturaj tendencoj de la tempo. 

Estas interese, ke en la verkoj de Šimunović la ĉefroluloj estas ĉefe virinoj (Rudica, Duga, Đerdan, Muljika, ktp.).

## Verkaro 
* "Mrkodol" (1909)
* "Đerdan" (1914)
* "Mladost" (La Junularo, 1921)
* "Alkar" (La Kavaliro, 1908)
* "Tuđinac" (La Fremdulo, 1911)
* "Porodica Vinčić" (Familio Vinčić, 1923)
* "Duga" (La Ĉielarko, 1907)

## En Esperanto aperis 
* ''Ano de l' Ringludo'', novelo 86-paĝa, trad. el la kroata F. Janjiĉ. Aperis en la jaro 1926 ĉe Ferdinand Hirt & Sohn en Lepsiko kiel volumo 19 en la serio "Internacia Mondliteraturo". 

## Referencoj 
## Eksteraj ligiloj 
* Odabrane pripovijetke

Kategorio:Jugoslavaj verkistoj
Kategorio:Kroataj verkistoj
Ŭakkanai

**Ŭakkanai** ( [Ŭakkanai-ŝi]) estas la plej norda urbo kaj municipo de la insulo Hokajdo kaj ankaŭ la plej norda urbo de Japanio. Ĝi apartenas al la samnoma gubernio Hokajdo. Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². 

La teritorio havas komunan limon kun la najbaraj municipoj . 

Krom stratajn konektojn, la urbo interalie havas flughavenon kaj kompreneble havenon, estante marborda urbo. De tie ankaŭ pramŝipoj konektas al la insuloj Rebun (insulo) kaj Riŝiri (insulo).

## Eksteraj ligiloj 
*  ()

Kategorio:Urboj de Japanio
Tinto Brass

'*Giovanni *Tinto* BRASS*' (Milano, 26a de marto 1933) estas itala kinreĝisoro. Startinte en kinarto kiel kunlaboranto de la *Cinémathèque Française* kaj helpanto de Joris Ivens, Alberto Cavalcanti kaj Roberto Rossellini, li disvolvigis dum la 1960-aj kaj 1970-aj jaroj stilon ege personecan kaj avangardisman, kiu kondukis lin en la 1980-aj jaroj al realigo de filmoj rekte provokemaj, inter pornografio kaj estetikismo. Fascinita per erotismo, el la 1990-aj jaroj li forlasis la plimulton de la temoj kiujn li estis disvolviginta antaŭe, kaj dediĉis sin ĉefe al filmado de nombraj intimismaj verkoj, karakterizitaj per rapidema fotografio (plenplena je *travelling*), same rapidema muntado kaj humorplenaj kaj surprizigaj scenaroj. Li ircevis la kromnomon "Tintoretto" el sia avo, pro kio li decidis uzi "Tinto" kiel arta nomo.

Brass estis la ĉefa realiganto de la polemikiga kulta filmo *Kaligulo* (1979), sed li ne akceptis la ŝanĝojn kiujn faris la produktoro (kaj reĝisoro de kelkaj koncernaj scenoj kiujn oni aldonis al la filmo, nekonsultinte Brass) Bob Guccione, pro kio li decidis ne aperi listigita kiel la filmoreĝisoro (kaj estis menciita nur kiel respondeculo de la fotografia filmado). 

## Filmoj
* Chi lavora è perduto (1963)
* Ça ira - Il fiume della rivolta (1964)
* La mia signora (1964)
* Il disco volante (1964)
* Yankee (1966)
* Col cuore in gola (1967)
* L'urlo (1968)
* Nerosubianco (1968)
* Dropout (1970)
* La vacanza (1971)
* Salon Kitty (1976)
* Kaligulo (1979)
* Action (1980)
* La chiave (1983)
* Miranda (1985)
* Capriccio (1987)
* Snack Bar Budapest (1988)
* Paprika (1991)
* Così fan tutte (1992)
* L'uomo che guarda (1994)
* Fermo posta Tinto Brass (1995)
* Monella (1998)
* Trasgredire (2000)
* Senso '45 (2002)
* Fallo! (2003)
* Monamour (2006)
* Kick the Cock (kurto, 2008)
* Hotel Courbet (kurto, 2009)

### Kiel aktoro 
* Ultimo metrò (1999)
* Impotenti esistenziali (2009)

## Eksteraj ligiloj 
*  Tinto Brass en imdb
*  Tinto Brass en hispana.
*  *Tinto Brass nos mira* en hispana.

Kategorio:Italaj reĝisoroj
Fadhil al-Azzawi

**Fadel al-AZZAWI** (; naskita julion 1, 1940 ) estas iraka poeto, verkisto, kaj tradukisto, kiu estas en ekzilo, vivanta en Germanio ekde la 1970-aj jaroj.

Li eldonis dek volumojn de poezio, ses romanoj, literaturkritiko kaj memoraĵo kaj pluraj tradukoj ĉe germanaj literaturaj revuoj. Li partoprenis en la avangarda Iraka Generacio Sesdeka kaj lia frua polemika verkaro estis laŭdita kun granda entuziasmo .

## Vivo 
al-Azzawi devenas de sunaa familio. En la aĝo de 18 jaroj li aliĝis al la Komunista Partio, kiun li forlasis post kvar jaroj. Li studis anglan literaturon ĉe la Universitato de Bagdado . En 1977 li elmigris al Leipzig en GDR kaj de tiam laboris kiel eksterlanda korespondanto por arabaj amaskomunikiloj. Li doktoriĝis pri ĵurnalismo en Leipzig. Li nun loĝas kun sia edzino en Berlino-Lichtenberg. Laŭ la *Berliner Morgenpost*, li estas "unu el la plej gravaj nuntempaj aŭtoroj verkantaj en la araba lingvo."

Insa Wilke skribas en la *Süddeutsche Zeitung* pri *La Lasta de la Anĝeloj* (1992, germane 2014) : “La diabla rido, kiu resonas tra lia romano *La Lasta de la Anĝeloj,* estas akre akrigita armilo.” 

## Referencoj 
## Eksteraj ligiloj 
* Fadhil Al Azzawi ĉe BoaEditions.org
* aŭtora paĝo ĉe Lyrikline.org, kun aŭdio, teksto kaj tradukoj en germana, nederlanda, persa kaj turka.
* "Fadhil Al Azzawi ĉe la internacia literatura festo berlin"

Kategorio:Irakaj poetoj
Kategorio:Irakaj verkistoj
Flughaveno Berlino-Brandenburgo

**Flughaveno Berlino-Brandenburgo** **„Willy Brandt“** (IATA-kodo: **BER**, ICAO-kodo: **EDDB**) estas unu el la flughavenoj en la metropola regiono de Berlino, situanta iom ekster la urbolimoj en Schönefeld.

## Konstruado 
La konstruado de la flughaveno, kiu komenciĝis en 2006, estis unu el la plej grandaj konstruprojektoj en Germanio. La malfermo estis planita por 2007. Post multaj problemoj la flughaveno finfine malfermiĝis en 2020. 

Kategorio:Flughavenoj en Germanio
Kategorio:Transporto en Brandenburgio
Kategorio:Transporto en Berlino
Kategorio:Konstruaĵoj en Brandenburgio
Kategorio:Konstruaĵoj en Berlino